**DECIZIA ETAPEI DE ÎNCADRARE**

## Nr. din .12.2018

Ca urmare a solicitării de emitere a acordului de mediu adresate de **Municipiul Suceava**, cu sediul în mun. Suceava, b-dul 1 Mai, nr. 5A, judeţul Suceava, înregistrată la APM Suceava cu nr. 11803/05.11.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.12.2018, că proiectul ***Refacere dig de apărare contra inundaţiilor a frontului de captare a apei Berchişeşti*** propus a fi amplasat în comunele Berchişeşti şi Cornu Luncii, în *situl NATURA 2000 ROSCI 0365- Râul Moldova între Păltinoasa şi Ruşi* nu se supune evaluării impactului asupra mediului şi se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 **a)** proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a;

 **b)** conform citeriilor de selecţie din Anexa 3 la HG nr. 445/2009:

**1. Caracteristicile proiectului**

 a)dimensiunea şi concepţia întregului proiect

 - Scopul investiţiei: refacerea digului de apărare împotriva inundaţiilor a frontului de captare a apei Berchişeşti ce alimentează municipiul Suceava, afectat de debitele de viitură de pe râul Moldova din iunie 2018.

 Se propune realizarea următoarelor lucrări:

* + - Refacerea zonei prăbușite în zona adiacentă a puțurilor 33 - 34, L = 25 m;
		- Refacerea tronsonului de dig deteriorat în zona adiacentă a puțurilor 12 - 15, L = 200 m.

**a) Refacerea zonei prăbușite în zonă adiacentă puțuri 33 - 34, Tronson 1, L = 25 m**

 Lucrările de remediere se vor realiza după cum urmează:

* + bretele de acces către fronturile de lucru;
	+ realizarea unui batardou din materiale locale pentru realizarea incintei de execuție;
	+ îndepărtarea agabariților (anrocamente, blocuri de beton) și evacuarea lor într-o halda temporară;
	+ excavații si betonare pinten de adâncime;
	+ refacerea sectiunii digului pe toatâ zona pe care s-a produs breșa prin umpluturi de balast înfrățite cu depunerile existente;
	+ spargerea ultimilor 0,50 m a pintenului de adâncime pt. realizarea conlucrării acestuia cu grinda de reazem;
	+ trasarea, cofrarea, armarea și betonarea grinzii de reazem a pereului;
	+ cofrarea, armarea și betonarea pereului din dale de beton g = 0,15 m;
	+ excavații și depuneri de anrocamente pentru realizarea prismului de anrocamente în vederea protejării pintenului de adâncime față de fenomenul de subspălare.

Efecte:

* refacerea stabilității și integrității tronsonului de dig care pe care s-a creat o breșa de cca. 25 m lungime, în urma viiturilor din Iunie 2018;
* protecția pintenului de adâncime dezgolit ca urmare a manifestării active a fenomenului de subspălare;
* refacerea etanșării de suprafață a masivului de balast refăcut.

**b) Refacerea tronsonului de dig deteriorat în zona adiacentă puțurilor 12 - 15, Tronson 2, L = 200 m**

 Lucrările de remediere se vor realiza după cum urmează:

* + bretele de acces către fronturile de lucru;
	+ realizarea unui batardou din materiale locale pentru realizarea incintei de execuție;
	+ evacuarea agabariților rezultați în urma prăbușirii pintenului dezgolit, a grinzii de reazem și a dalelor de pereu compromise sau rupte și cazute, respectiv evacuarea lor în halda de steril;
	+ excavații și betonare pinten de adâncime pe zonele degradate;
	+ refacerea secțiunii digului pe zonele pe care s-au produs alunecări de material și prăbușiri locale prin umpluturi cu balast compactat;
	+ spargerea ultimilor 0,50 m a pintenului de adâncime nou turnat pentru realizarea conlucrării acestuia cu grinda de reazem;
	+ trasarea, cofrarea, armarea și betonarea grinzii de reazem a pereului pe tronsoanele ce se vor reface;
	+ cofrarea, armarea și betonarea pereului din dale de beton g = 0,15 m;
	+ excavații ș depuneri de anrocamente pentru prismul de protecție a pintenului de adâncime față de fenomenul de subspălare.

Efecte:

* refacerea stabilității și integrității tronsonului de dig de cca. 200 m lungime, care a fost puternic degradat în urma viiturilor din Iunie 2018;
* protecția pintenului de adâncime în zonele în care acesta a fost dezgolit ca urmare a manifestării active a fenomenului de subspălare;
* refacerea pereului de beton, prin completarea/ repararea dalelor lipsă/ degradate (rupte sau sparte).

 Lucrările de refacere a stabilității și integrității tronsonului de dig pe care s-a creat o breșă de cca. 25 m lungime, respectiv de refacere a stabilității și integrității tronsonului de dig de cca. 200 m lungime, care a fost puternic degradat în urma viiturilor din Iunie 2018, se vor realiza conform profilului tip.

 Se va reface secțiunea digului prin umpluturi cu balast compactat, pe zonele pe care s-au produs alunecări de material și prăbușiri locale, umpluturi realizate prin trepte de înfrățire cu h = 30 cm acolo unde se va lucra la taluzul exterior (compactare min. 98%).

 Se va reface pe taluzul digului, pereul din beton armat, cu g = 15 cm, care va fi armat cu plasă sudată 6 mm, cu ochiuri 10 x 10 cm, așezat pe un strat drenant de balast cu g = 15 cm.

 Pereul se va sprijini pe o grindă de beton cu secțiunea l x h = 0,6 x 0,6 m. Grinda de beton se va sprijini pe un ecran de etanșare din beton, cu dimensiunile l x h = 0,6 x 2,9 m (înălțimea totală grindă beton și ecran etanșare = 3, 5 m). În fața grinzii de beton, de-a lungul porțiunilor de dig ce se vor reface, se va realiza un prism de anrocamente cu baza de jos de 1,5 m, baza de sus 3,4 m, H = 1,5 m, iar în fața prismului de anrocamente, pe o lățime de albie de cca. 15 m, se va realiza o bermă din materiale locale (compactare min. 98%).

b) *cumularea cu alte proiecte existente şi/sau aprobate*:- nu este cazul.

c) *utilizarea resurselor naturale, în special a solului, a terenurilor a apei şi a biodiversităţii:* nu au un impact semnificativ.

d) *producţia de deşeuri*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *poluarea şi alte efecte nocive*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

 f) *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

 g) riscurile pentru sănătatea umană: efectul va fi pozitiv prin asigurarea protecţiei sursei de apă a mun. Suceava;

 **2. Localizarea proiectului**

 a) *utilizarea actuală şi aprobată a terenurilor*: conform certificatului de urbanism nr. 83 din 2.08.2018 eliberat de Consiliul Judeţean Suceava, terenul este situate pe teritoriul a două unităţi administrative teritoriale, respective comunele Berchişeşti şi Cornu Luncii.

 b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

 *c) capacitatea de absorbţie a mediulu naturali,acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: este situat în situl NATURA 2000 ROSCI 0365- Râul Moldova între Păltinoasa şi Ruşi, obiectivul existând înainte de înfiinţarea sitului.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

  **3. Caracteristicile impactului potenţial**

*a). importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). natura impactului-* va fi cauzat de lucrările de terasamente şi construcţii, cu un impact redus asupra mediului,

*c). natura transfrontieră a impactului-*  lucrările propuse nu au efecte transfrontieră;

*d). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*e). probabilitatea impactului* – impact redus, pe perioada de execuţie şi în perioada de funcţionare a obiectivului;

*f). debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).cumularea impactului cu impactul altor proiecte existente şi/sau aprobate- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). posibilitatea de reducere efectivă a impactului- prin utilizarea de tehnologii curate, cu impact cât mai redus asupra factorilor de mediu şi asupra populaţiei;

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0365-Râul Moldova între Păltinoasa şi Ruşi.**

 b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI 0365- Râul Moldova între Păltinoasa şi Ruşi.**

 c) În Memoriul de prezentare depus de către titularul proiectului sunt cuprinse cele patru aspecte menţionate în Ordinul nr. 19/2010 pentru aprobarea *Ghidului metodologic privind evaluarea decvată a efectelor potenţiale ale planurilor sau proiectelor asupra ariilor naturale protejate de interes comunitar*, la pct. 2.1, Etapa de încadrare: descrierea succintă a proiectului şi amplasarea acestuia în raport cu aria naturală protejată ROSCI 0365- Râul Moldova între Păltinoasa şi Ruşi, prezenţa/efectivele speciilor de interes comunitar în zona proiectului, estimare impact potenţial asupra speciilor de interes conservative.

 Pentru aria de protecţie ROSCI 0365- Râul Moldova între Păltinoasa şi Ruşi există Plan de management aprobat prin Ordin de ministru( OMMAP nr. Nr. 1570/2016 ).

 În memoriu sunt prezentate date despre impactul potenţial şi măsurile care se impun pentru menţinerea unei stări de conservare favorabile pentru speciile de importanţă comunitară, care concordă cu măsurile de management.

 Urmare a celor enumerate mai sus s-a luat decizia de emitere a Avizului NATURA 2000, după prezentarea avizului Agenţiei Naţionale de Arii Naturale Protejate Bucureşti.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**ing. Vasile Oşean**

 **Şef Serviciu Avize, Acorduri, Autorizaţii, Întocmit,**

 **chim. Adina Hobjilă ing. Doru Cojocaru**